trpnutie ruk, bolest noh
Prosím o radu dr ma dovolenku, a ja mám už pár dní bolesť chrbtice krčnej ale aj medzi lopatkami, viac na ľavej strane, mierne mi opúchajú prsty( nohy ruky), v podstate celý deň a aj trpnu ruky od zapästia k prstom. Nohy mám ťažké a cítim v nich pnutie od chodiel k stehnám, bolesť kolien.
Dobrý deň,
Ďakujeme za vašu otázku. Tŕpnutie, ktoré popisujete, môže mať niekoľko príčin. Najčastejšie je sprievodným príznakom ochorení pohybového ústrojenstva (často súvisí s blokádou chrbtice, niekedy je tŕpnutie a bolesť vyvolaná pohybovými stereotypmi). Pomerne častou príčinou sú problémy s chrbticou vyvolané posunutými stavcami alebo platničkami, ktoré tlačia na nervové zakončenia. Tŕpnutie môže vyvolať aj nedostatok minerálov a vitamínov v tele ako draslík, horčík a vitamín B12.
Keďže tŕpnutie nie je lokalizované na jednom mieste, ale smeruje aj do ostatných častí tela, a sprevádza ho bolesť a najmä opuch, je potrebné lekárske vyšetrenie, pri ktorom sa odhalí presná príčina vzniku týchto ťažkostí a nastaví adekvátna liečba. Pokiaľ je ošetrujúci lekár dočasne neprítomný, na portáli VÚC nájdete informácie o zastupovaní iným lekárom. Taktiež môžete v prípade potreby navštíviť ambulantnú pohotovostnú službu.
Prajem skorú úľavu od ťažkostí.
S pozdravom
Mgr. Tamara Jakúbeková